
ఐక్యరాజ్య సమితి : వేర్పాటువాదులు, మావోయిస్టుల తీరును ఐక్యరాజ్య సమితి సెక్రటరీ జనరల్ ఆంటోనియో గుటెరస్ ఎండగట్టారు. వీరు బాలలను తమ దళాల్లోకి నియమించుకుంటుండటాన్ని తీవ్రంగా విమర్శించారు. అటువంటి బాలల దుస్థితిపై ఆందోళన వ్యక్తం చేశారు. వీరి చెంతకు వెళ్ళిన బాలలు హింసాత్మక సంఘటనలకు ప్రభావితులవుతారని ఆవేదన వ్యక్తం చేశారు. ప్రభుత్వానికి, సాయుధ దళాలకు మధ్య జరిగే పోరాటంలో బాలలు సమిధలవుతారని పేర్కొన్నారు.‘సాయుధ ఘర్షణల్లో బాలలు’ అంశంపై వార్షిక నివేదికను గుటెరస్ విడుదల చేశారు. ఈ సందర్భంగా ఆయన మాట్లాడుతూ బాలలను సాయుధ దళాలు నియమించుకుంటున్నట్లు ఇప్పటికీ నివేదికలు వస్తున్నాయన్నారు. నక్సలైట్లతో సహా సాయుధ గ్రూపులు బాలలను నియమించుకుంటున్నట్లు తెలిపారు. ముఖ్యంగా ఛత్తీస్గఢ్, జార్ఖండ్, జమ్మూ-కశ్మీరు రాష్ట్రాల్లో ఈ విధంగా జరుగుతోందన్నారు. సాయుధ గ్రూపులకు, ప్రభుత్వానికి మధ్య జరిగే ఘర్షణల ప్రభావం ఈ బాలలపై పడుతోందన్నారు. జమ్మూ-కశ్మీరులో సాయుధ గ్రూపుల విధ్వంస కాండలో 30 పాఠశాలలు ధ్వంసమయ్యాయని ఈ నివేదిక పేర్కొంది. అంతేకాకుండా భద్రతా దళాలు నాలుగు పాఠశాలలను చాలా వారాలపాటు ఉపయోగించుకున్నట్లు కూడా తెలిపింది.ఛత్తీస్గఢ్లో మావోయిస్టులు బాలలను అపహరిస్తున్నారని, కొందరి తల్లిదండ్రులను బెదిరించి, బలవంతంగా తీసుకెళ్తున్నారని ఈ నివేదిక పేర్కొంది. మావోయిస్టులు కొన్ని పాఠశాలలను నడుపుతున్నట్లు సమాచారం అందిందని, వీటిలో సాయుధ పోరాటంలో శిక్షణ ఇస్తున్నట్లు తెలుస్తోందని, ఇది చాలా ఆందోళనకరమని  పేర్కొంది. ఇటువంటి బాలలను మెసెంజర్లు, ఇన్ఫార్మర్లు, చైల్డ్ స్క్వాడ్స్లో గార్డులుగా ఉపయోగించుకుంటున్నట్లు తెలిపింది. అయితే ఐక్య రాజ్య సమితికి కొన్ని పరిమితులు ఉండటం వల్ల బాలలను సాయుధ గ్రూపులు నియమించుకుంటున్నదీ, లేనిదీ పరిశీలించేందుకు అవకాశం లేదని వివరించింది.

aikyarajya samiti : vaerpaatuvaadulu, mavoistula teerunu aikyarajya samiti secretery janaral antonio guterus endagattaaru. veeru baalalanu tama dalaalloki niyaminchukuntundatan teevramgaa vimarsinchaaru. atuvanti baalala dusthitipai aandolana vyaktam chesaru. veeri chentaku vellina baalalu himsaatmaka sanghatanalaku prabhaavitulavutaarani aavedana vyaktam chesaru. prabhutvaaniki, saayudha dalaalaku madhya jarige poraatamlo baalalu samidhalavutaarani perkonnaru.‘saayudha gharshanallo baalalu’ amsampai vaarshika nivedikanu guterus vidudala chesaru. ee sandarbhamgaa aayana maatlaadutuu baalalanu saayudha dalaalu niyaminchukuntunnatla ippatikee nivedikalu vastunnaayannaaru. naksalaitlatho sahaa saayudha groopulu baalalanu niyaminchukuntunnatla telipaaru. mukhyamgaa chhattisgad, jarkhand, jammoo-kashmeeru rashtrallo ee vidhamgaa jarugutondannaru. saayudha groopulaku, prabhutvaaniki madhya jarige gharshanala prabhaavam ee balalapai padutondannaru. jammoo-kashmeerulo saayudha groopula vidhvamsa kaandalo 30 paatasaalalu dhvamsamayyaayani ee nivedika perkondi. antekakunda bhadrata dalaalu naalugu paatasaalalanu chala vaaraalapaatu upayoginchukunnatlu kuudaa telipindi.chhattiisgadlo mavoistulu baalalanu apaharistunnaarani, kondari tallidandrulanu bedirinchi, balavantamgaa teesukeltunnarani ee nivedika perkondi. mavoistulu konni paatasaalalanu naduputunnatlu samacharam andindani, veetilo saayudha poraatamlo sikshana istunnatlu telustondani, idhi chala aandolanakaramani  perkondi. ituvanti baalalanu messengerlu, infarmarlu, chaild skwadslo gaardulugaa upayoginchukuntunnat telipindi. ayithe aikya rajya samitiki konni parimitulu undatam valla baalalanu saayudha groopulu niyaminchukuntunnadii, lenidi pariseelincheenduku avakaasam ledani vivarinchindi.